**Základné informácie k priebehu prípravných trhových konzultácií (PTK)**

1. **Identifikácia verejného obstarávateľa**

Pôdohospodárska platobná agentúra

Hraničná ul. č. 12

815 26 Bratislava

1. **Predmet plánovanej zákazky**

Nákup dronu

1. **Základné informácie o PTK**

Verejný obstarávateľ vstupuje do prípravnej fázy procesu verejného obstarávania, ktorého predmetom má byť nákup dronu pre zvýšenie kvality a efektivity kontrol na mieste.

1. **Identifikácia predmetu obstarávania podľa CPV kódov**

34711200-6 Bezpilotné lietadlá

1. **Zameranie a cieľ obstarávania**

Pôdohospodárska platobná agentúra ako verejný obstarávateľ podľa § 7 ods. 1 písm. a) zákona o verejnom obstarávaní uskutočňuje prípravné trhové konzultácie v zmysle § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) na vyššie uvedený plánovaný predmet zákazky.

Účelom prípravných trhových konzultácií a predbežného zapojenia záujemcov (ďalej len „PTK“) je:

* príprava a informovanie potenciálnych záujemcov o plánovanom postupe verejného obstarávania na vyššie uvedený predmet zákazky,
* overenie reálnosti, objektívnosti a primeranosti požiadaviek na plnenie predmetu zákazky,
* získanie spätnej väzby od hospodárskych subjektov – potenciálnych záujemcov, ktorí sa zúčastnia prípravných trhových konzultácií,
* spresnenie návrhu opisu predmetu zákazky, vrátane určenia vhodných termínov na plnenie zákazky, s cieľom zadefinovať jednoznačný, úplný a nestranný opis predmetu zákazky.

Verejný obstarávateľ za účelom PTK osloví hospodárske subjekty, ktoré sa zaoberajú predmetom zákazky s cieľom stanoviť objektívne a nediskriminačné parametre a požiadavky na predmet zákazky a taktiež stanoviť ďalšie relevantné skutočnosti plánovaného verejného obstarávania tak, aby boli dodržané princípy verejného obstarávania. Záujemca, ktorý sa zúčastní PTK si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 zákona o verejnom obstarávaní; hospodárske subjekty, ktoré sa zúčastnia PTK, sa môžu zúčastniť pripravovaného verejného obstarávania a predložiť ponuku.

Verejný obstarávateľ považuje za potrebné v rámci prípravných trhových konzultácií prediskutovať s relevantnými subjektami dôležité aspekty zabezpečenia predmetu zákazky. Účasť na prípravných trhových konzultáciách je dobrovoľná. Verejný obstarávateľ zverejňuje všetky potrebné dokumenty a informácie týkajúce sa PTK aj na svojej webovej stránke: <https://www.apa.sk/verejne-obstaravanie>.

1. **Okruhy tém, ktoré budú súčasťou prípravnej trhovej konzultácie**

* Dron bude slúžiť na snímkovanie poľnohospodárskych plôch, pre vyhotovovanie základných meraní a geodetických výstupov za účelom kontroly a teda je nevyhnutná požiadavka na jeho odolnosť, resp. prevádzku za sťažených podmienok – poveternostné vplyvy (vietor, dážď, ...), rôzne prekážky (stromy, stĺpy vysokého napätia, ...),
* Schopnosť nalietať v priebehu dňa min. 200 ha (výdrž a počet bateriek),
* Dron by mal byť jednoduchý na manipuláciu (let čo najviac automatizovaný) a odolný z dôvodu prepravy na miesto výkonu kontroly (prepravný box),
* Požiadavka na export georeferencovaných ortofotosnímok v štandartných formátoch, možnosť prijímať korekcie RTK, rozlíšenie snímok je minimálne 5 cm pixel, ...
* Dron musí byť rozšíriteľný o možnosť indexových snímok, napr. infra, ...
* Požadujeme komplexnú dodávku predmetu zákazky vrátane zaškolenia obsluhy a plánovacieho SW s možnosťou importu dát v JTSK.

1. **Miesto konania PTK**

TMG Group, s.r.o.  
Gagarinova 19  
821 03 Bratislava 3

1. **Termín konania PTK**

27.05.2021

1. **Náklady spojené s účasťou na konzultáciách:** Náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa (napr. cestovné, účasť svojich zástupcov na konzultáciách a pod.).
2. **Ďalšie informácie:** Verejný obstarávateľ si vyhradzuje právo zmeny podmienok realizácie PTK, pričom prípadné zmeny oznámi bezprostredne od prijatia rozhodnutia o prijatých zmenách PTK. Tento dokument obsahuje informácie, ktoré majú predbežný/indikatívny charakter a môžu podliehať zmenám. Z tohto dôvodu sa informácie uvedené v tomto dokumente nemôžu považovať za opis predmetu zákazky verejného obstarávania ani súťažné podklady pre účely predloženia ponuky.